text: Time Out i Monapart Barcelona: Una parella ben avinguda | Monapart
  HomeTime Out i Monapart Barcelona: Una parella ben avinguda
  Benvolguts Monaparters, us informem que a partir de ja, Monapart Barcelona té una secció al web de Time Out Barcelona on compartirà continguts sobre la llar com hem vingut compartint amb vosaltres des que vam començar el nostre camí.
  Com puc treure més partit d'un pis petit? Què he de fer per vendre la casa més ràpid? En què m'he de fixar a l'hora de llogar un habitatge? Quines són les despeses que ha d'assumir l'inquilí? Com puc fer per guanyar espai? Tota la informació que cal saber per millorar la casa que ja tens o per aconseguir una d'excepcional. I també curiositats i anècdotes divertides sobre el món immobiliari.
  Anunciar una col·laboració com aquesta no passa tots els dies. És una fita, una passada! Només ens preguntem una cosa: com no va començar abans? De fet, tirant d'hemeroteca, ens trobem amb aquest article de maig del 2012!
  Time Out va aterrar a Barcelona fa 8 anys per convertir-se en la guia per excel·lència de locals i esdeveniments de la ciutat comtal, els tresors de Barcelona que es veuen. Monapart Barcelona va iniciar el seu camí fa 6 anys per comercialitzar els seus habitatges més bonics, els tresors ocults que tota ciutat té portes endins ... Ben pensat, si Monapart fos una revista, bé podria anomenar-se Time In! Estem fets l'un per l'altre. ;D
  A més, sabem monaparter que ets molt fan de Time Out, que t'apuntes els restaurants que recomana, les exposicions, els festivals que no et vols perdre ... I ara, també podràs trobar solucions a les teves inquietuds més domèstiques. Time Out i Time In. Ens veiem allà?